ORDE do 9 de agosto de 2016 pola que se modifican os concertos educativos con centros docentes privados de educación infantil, educación primaria, educación secundaria obrigatoria, educación especial e de formación profesional.
Consellería de Cultura, Educación e Ordenación Universitaria — III. Outras disposicións — 12/08/2016

Pola Orde da Consellería de Cultura, Educación e Ordenación Universitaria do 14 de febreiro de 2013 (DOG núm. 62, do 1 de abril), ditáronse as normas para a aplicación do réxime de concertos educativos cos centros docentes privados a partir do curso académico 2013/14, de conformidade co establecido na Lei orgánica 8/1985, do 3 de xullo, reguladora do dereito á educación, na Lei orgánica 2/2006, do 3 de maio, de educación, e no Real decreto 2377/1985, do 18 de decembro, polo que se aproba o Regulamento de normas básicas sobre concertos educativos.
Mediante Orde da Consellería de Cultura, Educación e Ordenación Universitaria do 9 de agosto de 2013 (DOG do 14 de agosto), aprobáronse os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial (PCPI), ciclos formativos de grao medio e de grao superior, por un período de 4 anos ata o final do curso 2016/17; concertos que foron modificados pola orde da mesma consellería do 10 de agosto de 2015 (DOG do 17 de agosto), modificada pola Orde do 9 de outubro de 2015 (DOG do 19 de outubro).
De conformidade co artigo 4 da Orde do 14 de febreiro de 2013 pola que se establecen as normas de aplicación do réxime de concertos educativos, os que se subscriban ou modifican pola presente orde rematarán ao final do curso 2016/17, sen prexuízo da súa posible modificación dentro do seu período de vixencia seguindo o procedemento do artigo 15 da mesma norma, por instancia de parte ou de oficio.
Por canto antecede, por proposta da Dirección Xeral de Centros e Recursos Humanos, na súa virtude, e no uso das atribucións que me foron concedidas,
Artigo 1. Modificación dos concertos vixentes
1. Modificar os concertos educativos subscritos polos centros docentes privados que se relacionan no anexo I desta orde, nos termos que no mesmo anexo se establecen.
2. As modificacións a que se refire o punto 1 deste artigo terán vixencia ata o final do curso 2016/17.
Artigo 2. Desestimación de solicitudes
Desestimar as solicitudes de modificación ou de subscrición de concerto educativo formuladas polos centros docentes que se relacionan no anexo II da presente orde polos motivos que en cada caso se especifican.
Artigo 3. Formalización do concerto
1. As modificacións formalizaranse mediante addenda ao documento administrativo de formalización do concerto educativo subscrito polo centro, que será asinado pola persoa titular do centro privado ou persoa con representación debidamente acreditada e polo director xeral de Centros e Recursos Humanos, de conformidade coa Orde do 25 de xaneiro de 2012 de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria.
2. Os centros afectados acreditarán ante a Dirección Xeral de Centros e Recursos Humanos, no prazo dun mes desde a publicación desta orde no Diario Oficial de Galicia, que se atopan ao día no pagamento de todas as súas obrigas tributarias e coa Seguridade Social.
3. Se a persoa titular do centro non subscribise o documento de formalización na data que se lle notifique, entenderase decaída no seu dereito.
Artigo 4. Horas de orientación
Como consecuencia da modificación das unidades concertadas de ESO, varíanselles en proporción as horas de orientación educativa aos centros docentes relacionados na letra f) do anexo I.
Artigo 5. Formación en centros de traballo
Modificar a formación en centros de traballo (FCT) para os ciclos formativos de grao medio e superior de duración dun curso, que se relacionan nas letras g) e h) no anexo I, que se realizará nos meses de setembro a novembro de 2016.
Artigo 6. Efectos da modificación
As modificacións a que se refire esta orde terán efectos económicos e administrativos desde o 1 de setembro de 2016.
Contra esta orde, que esgota a vía administrativa, os interesados poderán interpoñer recurso potestativo de reposición ante esta consellería, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, o recurso contencioso-administrativo, no prazo de dous meses contados desde a mesma data, ante a Sala do Contencioso-Administrativa do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de agosto de 2016
a) Educación Infantil:
b) Educación Primaria (EP) e Educación Secundaria Obrigatoria (ESO):
c) Educación Especial:
d) Ciclos formativos de grao medio de formación profesional:
e) Ciclos formativos de grao superior de formación profesional:
f) Horas de orientación:
g) Formación en Centros de Traballo (FCT) ciclos formativos de grao medio:
h) Formación en Centros de Traballo (FCT) ciclos formativos de grao superior: